cyanic-selkie/wikianc huggingface dataset:
Poyntings vektor
Betydning
I det isolerte området mellom de strømførende lederne står derfor det elektriske og det magnetiske feltet vinkelrett på hverandre og danner en Poynting-vektor. Denne representerer energien som kabelen leverer til den lasten den er koblet til. Men i tillegg vil det være et mye svakere, elektrisk felt inni lederne som driver strømmen gjennom den. Kombinert med magnetfeltet gir dette en mye mindre Poynting-vektor som peker inn i lederne. Den representerer den ohmske energien som går tapt i lederne. Utenfor kabelen er Poynting-vektoren lik null da magnetfeltet her er null.
Elektrisk krets
Hvordan energien i en elektrisk krets transporteres fra et batteri til en elektrisk motstand hvor den opptrer som ohmsk varme, blir tydeliggjort på samme måte ved å beregne feltene i kretsen slik at Poynting-vektoren i hvert punkt kan finnes. Alle kretselement som fører strøm, vil være omgitt av magnetfelt. Likedan vil det være elektriske felt mellom ledningene og i mindre grad langs disse for å drive strømmen. Som vist i illustrasjonen, fører dette med seg at det finnes en energistrøm bort fra batteriet. Noe av denne går gjennom rommet mellom ledningene hvorav en del strømmer inn i motstanden og varmer denne opp.
Denne energistrømmen kan beregnes. Hvis batteriet leverer strømmen I, er det elektriske feltet inni motstanden med radius a gitt som  hvor σ er dens ledningsevne. Samtidig er det magnetiske feltet på dens overflate. For å beregne energien som strømmer inn i motstanden, behøves størrelsen S = EH til Poynting-vektoren på dens overflate. Denne har arealet A = 2πab når den har lengden b. Per tidsenhet er da energifluksen inn i motstanden
hvor R = b/σπa2 størrelsen av motstanden. Og dette er akkurat den effekten som utvikles i motstanden så lenge batteriet leverer strøm.
Marie Dominique Auguste Sibour
Marie-Dominique-Auguste Sibour (født 4. april 1792 i Saint-Paul-Trois-Châteaux i departementet Drôme i Frankrike, drept 3. januar 1857 i Paris) var en fransk katolsk prelat som var erkebiskop av Paris. Han ble myrdet av teologiske grunner av en suspendert prest.
Bakgrunn
Marie Dominique Auguste Sibour studerte teologi i presteseminarene i Viviers og St.-Charles i Avignon. Den 14. juni 1818 ble han presteviet. Han ble i 1817 overvikar ved Parisermisjonens menighet, of fikk i 1819 et domherreprebende i Pont-Saint-Esprit, og benyttet sjansen til å studere videre innen kirkerett. I 1838 ble han generalvikar i Nîmes.
Biskop
I 1839 ble han utnevnt av pave Gregor XVI til biskop av Digne og ble bispeviet den 25. februar 1840 av erkebiskopen av Aix, Joseph Bernet.
Erkebiskop av Paris
I oktober 1848 ble han etter engasjement fra det republikanske parti utnevnt til erkebiskop av Paris. Sibour deltok som erkebiskop av Paris fra 1848 ivrig i Frankrikes indre politiske liv. Han var opprinnelig republikaner, men ble vunnet for Napoleon IIIs sak og var deretter like ivrig for å tjene keiserdømmet. I 30. januar 1853 forrettet han ved bryllupet mellom keiser Napoleon III og Eugénie de Montijo, grevinnen av Teba. Denne hadde i 1849 overlatt ham Hôtel du Châtelet som erkebiskoppelig palass; den gamle bisperesidensen ved Notre-Dame var blitt stukket i brann under julirevolusjonen i 1830.
I 1854 var han tilstede i Roma da læren om Marias uplettede unnfangelse ble høytidelig proklamert av pave Pius IX. Han hadde etter pavens henvendelse i forkant svart at han mente at dogmatiseringen var inopportun, men støttet den likevel ved sitt nærvær.
Erkebiskop Sibour ble myrdet av en fanatiker som var motstander av dette dogme. Det skjedde i sognekirken Saint-Étienne-du-Mont i Paris og morderen var den suspenderte prest Jean-Louis Verger.
Kirkefolk som myrdes på grunn av morderens synspunkter på pavens læreutsagn eller kirkens ordninger er blant de sjeldnere tilfeller. Verger avviste ikke bare den uplettede unnfangelse, men var også motstander av prestenes sølibat. Han var imidlertid en kranglevoren person som stadig hadde beklaget seg over sine tildelte oppdrag, og som ikke hadde klart seg i dem på grunn av sitt temperament. Rettssaken benyttet han for å gi uttrykk for sine forskjellige synspunkter og klagemål. Han ble funnet skyldig, og dømt til døden. Verger hadde overbevist seg selv at keiser Napoleon III ville benåde ham. Men dødsdommen ble eksekvert på La Roquette-fengslenes rettersted den 30. januar 1857, og timene før var han preget av redsel og panikk da ingen benådning kom.
Episkopalgenealogi
Hans episkopalgenealogi er:
Harry Broos
Henricus Adrianus «Harry» Broos (født 25. mai 1898 i Roosendaal, død 16. juli 1954 i Eindhoven) var en nederlandsk friidrettsutøver som deltok i de olympiske leker 1924 i Paris og 1928 i Amsterdam.
Broos vant en olympisk bronsemedalje i friidrett under OL 1924 i Paris. Han var med på det nederlandsk stafettlaget som kom på tredjeplass på 4 x 100 meter for menn bak USA og Storbritannia. De andre på laget var Jacob Boot, Jan de Vries og Marinus van den Berge.
Lagting
Lagting (norr. lǫgþing) var et sendemannsting for et helt lagdømme som Gulating, Frostating, Eidsivating og Borgarting. På lagtinget møttes de ulike representantene for klassene i samfunnet;
Lagtinget hadde i utgangspunktet lovgivende og dømmende makt, men fra Magnus Lagabøtes tid overtok Kongen mye av denne makten. Den dømmende myndigheten ble etter hvert overført til lagmannen.
Trygve Ingebretsen
Trygve Ingebretsen (født 6. oktober 1907 i Kristiania, forsvunnet og antatt død 25. juli 1990) var en norsk idrettsutøver. Han konkurrerte for Vålerengens Idrettsforening (VIF) på høyt nivå i fotball, skiidrett og orientering.
På VIFs fotballag spilte Ingebretsen som løper (angrepsspiller). Han ble først Oslomester klasse A med VIF i 1927, og deretter fulgte tre nye Oslomesterskap i 1932, 1933 og 1934. Ingebretsen fikk totalt 11 sesonger på fotballbanen for Vålerenga, og hans elegante spillestil gjorde at han fikk tilnavnet «Kremen».
Ingebretsen var demenssyk på sine eldre dager, og forsvant fra Diakonhjemmet Sykehus 25. juli 1990. Han ble aldri funnet, men ble erklært død ved dødsformodningsdom året etter.
Trygve Ingebretsen var far til musikeren Trond Ingebretsen, og hans kjente sang «Vålerenga kjerke» er skrevet som en hyllest til faren. Trygve Ingebretsen og VIF-laget på hans tid (med spillere som Henry «Tippen» Johansen og Birger «Tuben» Sørensen) hylles også i Trond Ingebretsen-sangen «Fra Store Stå på Bislett» (1995).
Edvard Befring
Edvard Befring (født 11. mai 1936 i Stardalen, Jølster) er en norsk pedagog og professor i spesialpedagogikk.
Bakgrunn
Foreldrene var Thor Befring og Petra Åsta født Gilleshammer. Edvard Befring er eldre bror av Ottar Befring.
Befring tok eksamen ved Firda landsgymnas i 1956 og magistergraden i pedagogikk ved UiO (1965).
Virke
Han ble dr.philos. i 1972 og var professor i pedagogisk psykologi ved Aarhus Universitet 1972-1976, og rektor ved Statens spesiallærerhøgskole 1976-1987 og Norges første professor i spesialpedagogikk samme sted 1987-1991. Fra 1991 var han professor ved Institutt for spesialpedagogikk ved Universitetet i Oslo.
Befring har utgitt 21 fagbøker og vel 200 artikler og avhandlinger om læring, oppvekst, pedagogiske teorier- og idéer, spesialpedagogikk, forebygging av problematferd og nye faglige perspektiver, vitenskapelig metode og etikk. Han har bl.a. skrevet Ungdom i et bysamfunn (doktoravhandling 1972), Skole- og atferdsproblem i omsorgspedagogisk perspektiv (1983), Læring og skole for eit verdig liv (1993), Barnevernet i Norge (2002) og Skolen for barnas beste (2004).
I perioden 1998–2007 var Befring professor II ved Høgskulen i Sogn og Fjordane.
Han var redaktør av bokverkene Barnehagepedagogikk og Liv og læring på landsbygda. Befring var initiativtaker til Høgskuleutdanninga på Sandane (fra 1981) og var der styreleder i ti år. Han var også en sentral aktør for planleggingen av United World College i Fjaler og Chairman of Education Committee i tolv år.
Som rektor ved Statens spesiallærerskole medvirket Befring til at spesialpedagogikk fikk et akademisk løft gjennom etableringen av et spesialpedagogisk hovedfag (cand.paed.spec.) som fra 1980 ble sidestilt med akademiske embetseksamener (cand. paed. og cand. psychol.).
Utmerkelser
Han er tildelt ridderkorset av Den islandske falkeorden (1990), ISPs (Institutt for spesialpedagogikk) formidlingspris (1998) og Jonas-prisen (2007).
Befring er ridder av 1. klasse av St. Olavs orden (2005).
Paul Stewart
Paul Stewart (født 7. oktober 1964 i Manchester, England) er en engelsk fotballspiller. Han debuterte som fotballspiller på laget Blackpool i 1981. I 1987 og 1988 spilte han for Manchester City. Det siste laget han spilte for var Workington AFC.
Ålefjær bedehuskapell
Ålefjær bedehuskapell er et bedehus i bydelen Ålefjær i Kristiansand kommune, Agder fylke.
Bedehuset ble innviet 19. desember 1908.
Kort tid etter, den 14. august 1910 ble ett tilbygg med kapell innviet og det første samarbeidet mellom ett bedehus og kirke. Kapellet kan lukkes igjen med dører slikt at storsalen opererer som bedehus. Åpnes dørene til kapellet fungerer storsalen som vigslet kirkebygg.
Ålefjær Bedehus lå under Tveit kirke (Kristiansand) frem til rundt 2005 da Oddernes Menighet & Justvik kirke fikk ansvar for Ålefjær.
Tomten bedehuset ligger på ble i sin tid overrakt til Ålefjærs innbyggere med forutsetning om at det skulle tjene som gudshus for dem til all tid.
Adkomst til stedet er via Fv453 og Rv452.
Yngre fremragende forskere
Yngre fremragende forskere (YFF) var et program under Norges forskningsråd. Målet med satsingen var å stimulere flere til å velge forskning som karrierevei, og å hjelpe yngre, talentfulle forskere å nå internasjonal toppklasse og utvikle seg til gode forskningsledere.
YFF-programmet var åpent for alle fag. Søkerne måtte ha doktorgrad og en viss vitenskapelig produksjon. Man kunne søke inntil åtte år etter avlagt doktorgrad. Ved utvelgelsen ble det lagt vekt på kandidatens vitenskapelige publikasjon, på deltagelse i nasjonalt og internasjonalt samarbeid, at det planlagte forskningsprosjektet var «originalt og nyskapende, og at det innebar internasjonalt samarbeid».
Kandidaten måtte være tilknyttet en institusjon innen UoH - eller instituttsektoren. Institusjonen var prosjektansvarlig. Kandidaten var prosjektleder. De utvalgte kandidatene ble tildelt forskningsmidler for inntil fem år (vanligvis fire). Bevilgningene var 1,4–2 mill. kroner per år per forsker.
Programmet hadde to utlysninger, i 2003 og 2006. I 2004 ble 26 søknader av 217 innvilget. Forskningsrådet oppgir att kvinneandelen var på 15%. I 2006 var det en ny utlysning, hvor 20 av 179 søknader ble innvilget. Denne gang var kvinneandelen 40%.
Vincent Gallagher
Vincent Joseph Gallagher, Jr. (født 30. april 1899, død 27. juni 1983) var en amerikansk roer som deltok i OL 1920 i Antwerpen.
Gallagher ble olympisk mester i roing under OL 1920 i Antwerpen. Han vant åtter sammen med Virgil Jacomini, Edwin Graves, William Jordan, Edward Moore, Alden Sanborn, Donald Johnston, Clyde King og Sherman Clark (styrmann). Mannskapet på den seirende åtteren som representerte USA besto av roere fra United States Naval Academy. Totalt deltok åtte båter fra åtte nasjoner og konkurransen, som ble avviklet 28. og 29. august 1920 ble gjennomført i cupform. To og to båter møttes i kvart- semifinaler. USA møtte Belgia i kvartfinale, Frankrike i semifinale og Storbritannia finalen.
Latinerrett
Latinerretten (latin: ius Latii eller Latinitas) var en mellomliggende sivilrett gitt av romerne. Den lå mellom fullt romersk borgerskap og ikke-borgerlig status (peregrines). De viktigste prinsippene i latinerretten var commercium, conubium og migrationis. Commercium ga latinere retten til å eie jord i alle de latinske byene og lage lovlige kontrakter med dets innbyggere. Conubium ga de involverte retten til å gifte seg med en romersk borger. Ius migrationis ga de med latinrett mulighet til å oppnå borgerskap i en annen latinerstat ved at de bosatte seg i den aktuelle staten. I tillegg var de med latinerrett forpliktet til å hjelpe Roma i en krigssituasjon, og de var beskyttet av romersk lov.
Himalayaserov
Himalayaserov (Capricornis sumatraensis thar) er en geiteantilope i slekten serovgeiter (Capricornis) og inngår i tribuset sauer og geiter (Caprini) i kvegfamilien (Bovidae). Den har i en tid blitt regnet som en selvstendig art av noen, men forskning publisert i 2019 hevder det er en underart av sumatraserov (C. sumatraensis).
Taksonomi
En relativt nylig publisert reklassifiseringsstudie av goraler og serovgeiter bekrefter kun fire selvstendige arter i gruppen med serovgeiter, mens det tidligere ble regnet med inntil sju arter. Himalayaserov har også tidligere blitt regnet som en underart av sumatraserov, noe det nå ser ut til å være sterk genetisk støtte for. Spørsmålet er imidlertid ikke avklart.
Taksonet inkluderer variantene bubalina (Nepal), humei (Kasjmir), rodoni (Punjab), tahr (Nepal og Sikkim), og jamrachi (Nord-Bengal), hvorav tahr har prioritet.
Røde serover i Garo Hills i Meghalaya, Mishmi Hills i Arunachal Pradesh og Naga Hills på grensen mellom India og Myanmar har på grunn av sitt utseende lenge vært antatt å tilhøre arten rødserov (C. rubidus), men ny forskning viser nå at disse dyra er nærmere beslektet med himalayaserov enn rødserov.
Biologi
Arten har også lite kjønnspreg, så det kan være vanskelig å se forskjell på kjønnene. Bukker og geiter lar seg lettest skille gjennom forskjeller i genitalia og på bukkenes typisk mer slitte hornspisser. Himalayaserov er kompakt og har en kroppslengde på cirka 140–170 cm og en skulderhøyde rundt 90–110 cm. Halen er kort og måler kun 11–16 cm. Horna er tilnærmet sorte og vokser i ei bakovervendt svak bue og måler cirka 16–34 cm. Arten veier cirka 85–140 kg.
Pelsen er grislet sort eller mørk på oversiden, men mer rustrød på halsen, brystet, flankene bakparten og nedover øverste del av ekstremitetene. Nedre del av ekstremitetene er gråhvite. Nedre del av kinnene og innsiden av ørene er gråhvite. Pelshårene er grove og dyra har ei lang man som består av sorte og hvite hår. Populasjonen i Kasjmir har et rødlig brunt innslag i hodet. Populasjonen i Punjab har ullen underull. Populasjonene i den aller nordøstligste utbredelsen er oftere rødbrune og blir derfor ofte tatt til inntekt for rødserov.
Inndeling
Inndelingen følger Mori, Nerva & Lovari (2019), men det knytter usikkerhet til noen varianter.
Rosalynn Carter
Rosalynn Carter (født 18. august 1927 i Plains i Georgia i USA) er gift med USAs forhenværende president Jimmy Carter. Hun bar følgelig tittelen «First Lady of the United States» mellom 1977 og 1981, det vil si i ektemannens presidentperiode. Hun var også den første presidentfruen i USA som hadde sitt eget kontor i Østfløyen av Det hvite hus.
Både som USAs førstedame og senere var hun en ledende talsperson for en rekke veledighetsprogrammer og organisasjoner. Hennes veldedighetsarbeid støttet særlig forskning angående psykisk helse og forebygging av psykiske problemer som angst og depresjon. Mens hun bodde i Det hvite hus fungerte hun som sin manns nærmeste rådgiver, og hun var med på flere av møtene som presidenten hadde med sine statsråder og på politiske møter. Hun var også presidentens utsending til utlandet, og allerede på forsommeren i 1977 besøkte hun syv ulike land i Latin-Amerika.
I 1979 ledet hun en delegasjon som dro Thailand for å løse problemene knyttet til kambodsjanske og latinamerikanske flyktningers forsøk på å innvandre til USA.
Hun utviste stort engasjement for presidentens Kommisjon for psykisk helse, som hun var «Honorary Chair» for. Da det nye føderale lovforslaget Mental Health System Bill ble behandlet i 1980, møtte hun Senatets komité for å fremlegge sitt syn på lovforslagets innhold. Den eneste førstedamen som tidligere hadde talt til kongressen var Eleanor Roosevelt. Arbeid til fremme av mental helse og for å bedre mentalt syke personers kår og status var Rosalynn Carters hjertesak. Hun var også en sterk tilhenger av Equal Rights Amendment.
I 2001 ble hun innvotert i National Women's Hall of Fame.
Niclas Ekberg
Niclas Ekberg (født 23. desember 1988) er en svensk håndballspiller som spiller for klubben THW Kiel. Han representerte landet sitt under Sommer-OL 2012 i London, der han tok sølv med det svenske landslaget.
Storbritannia under EM i friidrett innendørs 2023
Storbritannia deltok under EM i friidrett innendørs 2023 fra 2. til 5. mars 2023 i Istanbul i Tyrkia og kom på 3. plass i medaljestatistikken
Sven-Gösta Jonsson
Sven-Gösta Jonsson (eg. Sven Gösta Jonsson, født 30. juli 1939 i Ammarnäs i Södra Lappland, Västerbottens län, død 14. desember 2013 i Stockholm ) var en svensksamisk sanger fra Ammarnäs som fikk en stor hit med låten «Vid foten av fjället» («Jag är lapp och jag har mina renar ...») i 1959, og som siden opptrådte under navnet «Den rockande samen».
Etter år med turnéer, alltid ikledd samedrakt, trakk han seg tilbake fra rampelyset i 1967. Han har likevel hatt noen opptredener også senere, 8. mai 2009 hadde han en bejublet konsert i Norrköping med 1 300 personer som publikum.
Sven-Gösta Jonsson er begravd på Ammarnäs kirkegård.
Charles Beauclerk, 1. hertug av St Albans
'''Charles Beauclerk, 1. hertug av St Albans''' (født 8. mai 1670, død 10. mai 1726) var en utenomekteskapelig sønn av Kong Karl II av England og hans elskerinne Nell Gwyn.
Han var ridder av Hosebåndsordenen.
Tande-Potpurri
Tande-Potpurri er et norsk underholdningsprogram med Alf Tande-Petersen som gikk på NRK i 1997. I dette programmet reiste Tande rundt om i Norge for å finne «forunderlige ting». Det var fem episoder og hver episode dekket et bestemt tema. Programmet gikk på mandager.
Andrea Ghiurghi
Andrea Ghiurghi (født 15. desember 1966) er en italiensk sandvolleyballspiller.
Han representerte Italia under Sommer-OL 1996 i Atlanta, hvor han ble nummer 13.
Barbara Villiers, 1. hertuginne av Cleveland
Barbara Palmer, 1. hertuginne av Cleveland, opprinnelig Barbara Villiers, (født 27. november 1640, død 9. oktober 1709) var en kongelig kurtisane og én av Karl II av Englands mest kjente elskerinner.
Lothar Bisky
Lothar Bisky (født 17. august 1941 i Zollbrück i Pommern i Tyskland, død 13. august 2013 i Leipzig) var en tysk politiker (Die Linke) og medlem i Europaparlamentet. Han var leder i fraksjonen GUE/NGL i Europaparlamentet og leder i det europeiske venstrepartiet.
Bakgrunn
Lothar Bisky vokste opp i Vest-Tyskland i Brekendorf i Schleswig-Holstein og innvandret til DDR i 1959 18 år gammel, fordi den finansielle situasjonen i familien hans tillot ikke at han kunne ta abitur i Vest-Tyskland. Senere studerte han i Berlin og Leipzig og jobbet som medieviter. Han ble medlem i SED i 1963.
Karriere
For offentligheten ble han første gang synlig da han talte på den største demonstrasjonen under den fredelige revolusjonen i DDR på 4. november 1989 på Alexanderplatz i Berlin med 500000 deltakere.
Lothar Bisky var første gang leder for SEDs etterfølgerparti, som da het Partei des Demokratischen Sozialismus (PDS), fra 1993 til 2000. I 2003 ble han igjen valgt til partiets leder. Fra 2007 etter sammenslåingen med partiet WASG til partiet Die Linke var han partiets leder sammen med Oskar Lafontaine. I valget 2009 ble han medlem i Europaparlamentet. Derfor stilte han ikke igjen i valget til partileder i Die Linke i 2010.
Lothar Bisky er omstridt på grunn av sin mulige Stasi-fortid. Ved valget i 2005 ble han valgt inn i Forbundsdagen og forsøkte å bli valgt til en av parlamentets 6 visepresidenter. Han tapte i alle fire valgomgangene på grunn av de andre partienes skepsis mot ham som følge av mistankene om hans Stasi-fortid. Det såkalte Rosenholz-arkivet inneholder to kartotekkort hvor Bisky fra 1966 er registrert i Stasis utenlandsetterretningstjenste HVA med dekknavnet «Bienitz» og fra 1987 med dekknavnet «Klaus Heine». Bisky hevder å ha hatt «de vanlige kontaktene» til Stasi, men nekter for å ha underskrevet en forpliktelseserklæring.
Da Lothar Bisky ble rektor i filmhøyskolen HFF i Potsdam, ble han et emne til Stasis Hovedavdeling HA XX/7 som var ansvarlig for kontrollen av radio, film og TV. Overfor HA XX/7 beskrev HVA Lothar Bisky som «en pålitelig kamerat» som «strengt følger anvisninger og alltid er ærlig overfor Ministeriet for statssikkerhet».
I 2007 betvilte Bisky i offentligheten at det hadde eksistert en formell ordre om å skyte flyktninger ved Berlinmuren, til tross for at drapene på flyktninger er allment kjent. Uttalelsen ble kritisert også av folk innenfor hans eget parti.
Diabulus in Musica
Diabulus in Musica er et symfonisk metal-band fra Navarra i Spania som ble grunnlagt i 2006 og ga ut sitt første album Secrets i 2010, via Metal Blade Records.
Hurtigløp på skøyter under Vinter-OL 2014 – 1500 meter menn
1 500 meter herrer var en av øvelsene i hurtigløp på skøyter under Vinter-OL 2014 og ble avholdt i Adler-Arena, Sotsji den 15. februar 2014.
Rekorder
Før konkurransen er gjeldende verdens-, olympisk og bane- rekorder som følger:
Tarragona (provins)
Tarragona er en provins i Spania, i den sørlige delen av Catalonia. Den grenser til provinsene Castellón, Teruel, Zaragoza, Lleida og Barcelona, og til Middelhavet. Provinsen har 810,178 innbyggere (2013). 20 % av befolkningen bor i hovedstaden, Tarragona. Provinsen består av 183 «municipios» fordelt på 10 «comarcas».
Ooidius
Ooidius er en slekt av løpebiller.
Utseende
Middelsstore (ca. 10 millimeter), noe brede, blanke, gulbrune løpebiller, gjerne med mørkere tegninger. Hodet er stort og bredt, pronotum rundet med rettvinklede bakhjørner. Dekkvingene er litt rundede med fine punktstriper.
Levevis
Mange av markløperne er generalister som kan finnes i mange ulike miljøer, først og fremst på bakken.
Utbredelse
Slekten er utbredt i Afrika inkludert Madagaskar.
Salair (by)
Salair (russisk: Салаир) er en by i Kemerovo oblast i Russland. Den ligger rundt 130 km sør for Kemerovo. Innbyggertall: 9 472 (folketelling 2002), 11 452 (folketelling 1989).
Den ble grunnlagt i 1626 som landsbyen Salairskoje (russisk: Салаирское). Bystatus ble innvilget i 1941.
Nicola Grigolo
Nicola Grigolo (født 8. november 1967) er en italiensk sandvolleyballspiller.
Han representerte Italia under Sommer-OL 1996 i Atlanta, hvor han ble nummer 13.
Norsholm
Norsholm ligger ved E4 og Göta kanal. Det er ikke mange arbeidsplasser på stedet, så de fleste pendler til Norrköping eller Linköping.
Algastunnelen
Algastunnelen er en veitunnel på 3445 meter som tilhører E6 og går gjennom fjellet Algas mellom Storsandnes og Langnesbukt i Alta kommune i Finnmark. Tunnelen inngikk i Statens vegvesens vegprosjekt E6 Alta vest, og ble åpnet 22. november 2018. Byggingen av tunnelen startet i 2016 og det var gjennomslag den 20. april 2017. E6 ble forkortet 5 km med denne tunnelen.
Fylkesvei 4710
Fylkesvei 4710 (Fv686) går mellom Jelsa og Bog i Suldal kommune i Rogaland. Veien er 18,6 km lang.
Frem til 2019 hadde veien betegnelsen fylkesvei 686.
Grim kirke
Grim kirke er en arbeidskirke med katedralpreg fra 1969 matrikulert til Møllevannsveien på Grim i Kristiansand kommune, Agder fylke. Kirken er tegnet av daværende byarkitekt i Kristiansand, Alv Erikstad.
Byggverket er i betong og har 750 plasser. Else Marie Jakobsen har laget antependiet Kirkeåret til Grim kirke.
Adkomst til stedet, som er et velkjent turistmål, er via Rv9 og E18.
Jijiga
Jijiga er en by i det østlige Etiopia og er hovedstad både i regionen Somali og i forvaltningssonen Jijiga. Byen huser Jijiga universitet som åpnet i 2007 og Garad Wilwal Jijiga lufthavn (IATA-kode JIJ). Jijiga har veiforbindelse og bussruter til hovedstaden Addis Abeba, Dire Dawa og flere andre nabobyer. Byen har to sykehus - ett offentlig og ett privat. Jijiga og regionen har vært utsatt for uroligheter og opprørsvirksomhet. Myndighetene hevder opprørerne er støttet av al-Qaida
Klima
Klimaet i Jijiga er subtropisk høylandsklima (Köppens klimaklassifisering: Cwb). Byen ligger på en slette 1 610 meters høyde, omkranset av fjell og et godt stykke unna havet. Dette gjør at somrene er varme og vintrene kjølige og tørre. Perioden april til september er normalt den mest nedbørsrike.
UDRP
UDRP (Uniform Domain-Name Dispute-Resolution Policy) (norsk oversettelse: Ensartet løsningsmåte for konflikter om domenenavn) er en ordning etablert av ICANN (Internet Corporation for Assigned Names and Numbers) for løsning av tvister vedrørende registrering av domenenavn på internett. UDRP-systemet gjelder for tiden alle .biz, .com, .info, .name, .net, og .org toppnivådomener, og enkelte nasjonale toppnivådomener.
Henry FitzRoy, 1. hertug av Grafton
'''Henry FitzRoy, 1. hertug av Grafton''' (født 28. september 1663, død 9. oktober 1690) var sønn utenfor ekteskap av kong Karl II og Barbara Villiers, grevinne av Castlemaine. Etternavnet «FitzRoy» ble tradisjonelt gitt til kongens illegitime barn i England.
UDRP
Når en registrant velger et domenenavn, må han eller hun blant annet garantere at registrering av navnet «ikke vil krenke rettighetene til tredjeperson» og samtykke til å delta i en megling-lignende prosess hvis noen tredjeperson skulle hevde et krav.
I en UDRP-prosess vil panelet vurdere faktorer som hvorvidt den saksøkte registrantens domenenavn er «identisk eller til forveksling lik» et varemerke som klageren har rettigheter til; hvorvidt den saksøkte har «rettigheter eller rettmessige interesser» til et navn; og hvorvidt den saksøkte registrerte og bruker navnet i ond tro (bad faith). Innehavere av varemerker har noen ganger funnet det vanskelig å bevise registrering «og» bruk av et omtvistet domenenavn i ond tro. Andre tvisteløsningssystemer har av den grunn valgt å slakke på dette kravet, til «eller» (eksempelvis i tvisteløsningssystemene som gjelder domenenavnene .us og .eu).
Henry FitzRoy, 1. hertug av Grafton
I august 1672 ble han gift med Isabella, datter og arving av Henry Bennet, 1. jarl av Arlington. De ble foreldre til Charles FitzRoy. Diana, prinsesse av Wales, var en av etterkommerne. På omtrent samme tid som han ble gift ble han opphevet til baron Sudbury, vicomte Ipswich, og jarl av Euston; i 1675 ble han opphevet til hertug av Grafton. Kong Karl II gjorde ham til ridder av Hosebåndsordenen i 1680. Han ble fremhevet til oberst av Grenadiergarden i 1681.
UDRP
Målsettingen til UDRP var å lage en strømlinjeformet prosess for løsning av slike konflikter, som ville være raskere og billigere enn et vanlig søksmål. Imidlertid kan en part som er misfornøyd med en beslutning av UDRP velge å bringe saken inn for det normale rettssystemet.
Henry FitzRoy, 1. hertug av Grafton
Han ble oppfostret som sjømann og var i militær tjeneste ved beleiringen av Luxembourg i 1684. Det samme året mottok han en ordre om å avløse sir Robert Holmes som guvernør av Isle of Wight da sistnevnte ble anklaget for forfalskeri. Imidlertid ble Holmes frikjent ved krigsretten og fikk tilbake sin posisjon som guvernør.
Dalibor Doder
Dalibor Doder (født 24. mai 1979) er en svensk håndballspiller som spiller for klubben GWD Minden. Han representerte landet sitt under Sommer-OL 2012 i London, der han tok sølv med det svenske landslaget.
UDRP
UDRP-prosessen har allerede blitt brukt i flere velkjente saker, så som Madonna Ciccone, kjent som Madonna, mot Dan Parisi og «Madonna.com». Panelets beslutning i denne saken gikk mot den saksøkte registranten basert på alle tre ovennevnte faktorer, og domenenavnet ble beordret overlevert til Madonna.
Henry FitzRoy, 1. hertug av Grafton
Grafton hadde tilsynelatende en framgangsrik karriere framfor seg, men døde brått av et sår han fikk ved stormingen av Cork mens han ledet Vilhelm av Oraniens soldater. Han ble kun 27 år gammel.
UDRP
Ofte er det strid over lignende, men ikke identiske domenenavn, hvor den fornærmede part går til sak for krenkelse av varemerker eller copyright. For eksempel så har skuespilleren Robert De Niro (som står bak Tribeca Film Festival) krevd retten til alle domenenavn, med innhold relatert til filmfestivaler, som inneholder teksten «Tribeca». Spesielt, så har han en tvist med eieren av nettstedet http://tribeca.net.
Hokkien
Hokkien (tradisjonell kinesisk: 福建話, forenklet kinesisk: 福建话, også kalt chuanchew–changchew (泉漳片 / 泉漳片) er et kinesisk språk innen språkgruppen minnan. Det tales i provinsen Fujian i Kina, på Taiwan og i mange utenlandskinesiske miljøer i Sørøstasia.
Hokkien er beslektet med teochew, men gjensidig språkforståelse er vanskelig. En fjernere slektning er hainanesisk, med enda større forståelsesproblemer.
Geografisk fordeling
Hokkien kommer opprinnelig fra den sørlige del av provinsen Fujian, og har utbredt seg med den kinesiske utvandring i den grad at det står svært sterkt i kinesiske miljøer langs Sørkinahavets kyster. Den kinesiske folkegruppen som benytter hokkien kalles gjerne hoklo utenfor Sør-Fujian. Man finner dem i Guangdong, på Taiwan, i Malaysia, Singapore, Indonesia, Burma, Thailand, i Hongkong og på Filippinene.
I Singapore utgjør hokkientalende ca. 70 % av befolkningen.
En nedtegnelse om buddhistisk praksis sendt hjem fra det sørlige hav
En nedtegnelse om buddhistisk praksis sendt hjem fra det sørlige hav  er en buddhistisk reiseskildring av den Tang-kinesiske munken Yiying som er en beskrivelse av hans 25 årige opphold i India og Srivijaya mellom årene 671 og 695 e.Kr. Tittelen har også blitt oversatt som Nedtegnelser om den Indre Lov sendt hjem fra det sørlige hav og forskjellige andre titler.
Warminster
Warminster er et tettsted og verdslig sogn i distriktet Wiltshire i grevskapet Wiltshire i England. Stedet har 17 490 innbyggere (2011).
Europavei 607
E607 eller Europavei 607 er en europavei som går mellom Digoin og Chalon-sur-Saône i Frankrike. Veiens lengde er rundt 90 km.
M24
M24 SWS (Sniper Weapon System) er militær og politiversjonen av skarpskyttergeværet Remington 700.
I 1988 var M24 standard skarpskyttergevær i den amerikanske hær. Den blir også brukt av det israelske forsvar (IDF). M24 regnes som et våpensystem fordi det er ikke bare en rifle, men du kan også ha på flere typer sikter og en mengde annet utstyr.
Se også
Liste over skarpskyttergeværer
Villdyrets hevn
Villdyrets hevn (orig: Zanna Bianca) er en eventyrfilm fra 1973 regissert av Lucio Fulci med Franco Nero, Virna Lisi og Fernando Rey i hovedrollene, basert på Jack Londons roman Ulvehunden fra 1906.
Filmen ble dubbet til en rekke språk, blant annet engelsk. Den fikk en oppfølger i 1974, Ulvehunden White Fang også den regissert av Fulci.
Villdyrets hevn ble vurdert for norsk sensur 2. april 1975.
Woody Allen
Woody Allen (født Allen Stewart Konigsberg 1. desember 1935 i Brooklyn i New York), formelt navn Heywood Allen, er en amerikansk filmregissør, manusforfatter, stand up-komiker, novelleforfatter og skuespiller, hvis arbeider har gjort ham til en av de mest respekterte og profilerte filmskapere i moderne tid. Han skriver manus for og regisserer sine egne filmer, og har også spilt i mange av dem.
Cauberg
Cauberg er en bakke i Valkenburg aan de Geul i den nederlandske provinsen Limburg. Cauberg er først og fremst kjent fordi bakken er inkludert i flere sykkelritt. Amstel Gold Race har siden 2003 sluttet på toppen av Cauberg. I 1938, 1948, 1979 og 1998 var Cauberg en del av ruten til VM i landeveissykling. 11. juli 1992 og 4. juli 2006 hadde etapper av Tour de France målgang her.
Woody Allen
Allen henter inspirasjon fra litteratur, filosofi, psykologi, europeisk film og byen New York, hvor han ble født og har bodd hele sitt liv. På lerretet fremstår han som en intellektuell newyorker, nevrotisk og selvopptatt, urban med manglende selvtillit og med god humor.
Cauberg
Bakken har en lengde på 1 450 meter med en gjennomsnittshelning på 5% og maksimal helning på 12%.
Woody Allen
I 1977 vant Allen to Oscar-priser med filmen Annie og jeg (Annie Hall): for beste regi og beste originalmanus. I 1986 vant han Oscar for beste originalmanus med filmen Hannah og hennes søstre. Ikke mindre enn tolv av Allens øvrige filmer har oppnådd å bli nominert til én eller flere Oscar-priser; sist filmen Match Point fra 2005, som ble nominert til prisen for beste originalmanus.
Tangen allé
Tangen allé er en 600 meter lang allé av lind etrær omgitt av skog med bøk- og almetrær på Tangen på Hisøy i Arendal kommune.
Alléen ble plantet i 1807-1809 av Ole Abraham Falck-Ebbell (1775–1820). Den er regulert til bevaring på antikvarisk grunnlag, da den sees på som et kulturminne av nasjonal interesse. Arendal kommune har regulert den eldste delen, og trær kan ikke felles uten kommunens tillatelse.
Rinus van den Berge
Van den Berge vant en olympisk bronsemedalje i friidrett under OL 1924 i Paris. Han var med på det nederlandske stafettlaget som kom på tredjeplass på 4 x 100 meter for menn bak USA og Storbritannia. De andre på laget var Jacob Boot, Harry Broos og Jan de Vries.
Harem (TV-serie)
Om serien
Programmet ble kun sendt en sesong på grunn av lave seertall. Premieren ble sett av såpass som 318 000, men etter det falt tallene en god del og gjennomsnittet for serien endte på 170 000. Finalen ble sett av 198 000. Programmet hadde betydelig større appell hos kvinnelige seere. 36,5 prosent blant kvinner i alderen 15 til 49 år, med tilgang til TV3, så finalen, mens for begge kjønn var tallene 13,7 %.
Cathrine Småvik (27) fra Trondheim og Helge Bråthen (28) fra Oslo gikk av med seieren. Premien var en reise til Cuba.
En svensk versjon gikk parallelt med den norske.
Ealing (distrikt)
Ealing er en bydel i London, vest for sentrum. Den ble opprettet i 1965 ved at Ealing, Southall og Acton, som da lå i Middlesex, ble slått sammen.
Fotbollsgalan
Fotbollsgalan arrangeres i Sverige i midten av november hvert år og er en fest for spillere og ledere innen svensk fotball. Fotbollsgalan ble arrangert første gang i 1995, og under arrangementet deles det ut en rekke priser. De fleste priser kan kun tildeles svenske statsborgere. Fotbollsgalan arrangeres når Sveriges fotballsesong mer eller mindre er over. I pausene mellom prisutdelingene underholder en rekke artister.
Priser
Under Fotbollsgalan deler Aftonbladet og Sveriges fotballforbund ut Guldbollen til årets herrespiller og Sydsvenska Dagbladet Diamantbollen til årets damespiller.
Øvrige priser som vanligvis deles ut:
Croydon
Croydon er en bydel og by i Stor-London. Den administreres som en av Londons bydeler, og er den største av disse etter folketall. Den tilhørte tidligere Surrey, men i 1889 ble den en selvstendig enhet. I 1965 ble den innlemmet i Stor-London, og distriktene Coulsdon og Purley ble innlemmet i byen. Den har siden 2001 hatt en egen byregjering, som kommer i tillegg til Londons myndigheter.
Navnet
Stedsnavnet kommer antagelig fra angelsaksisk croead deanas, «Krokusdalen», og viser til at det en gang ble innhøstet safran i området. Navnet er en parallell til Saffron Walden i Essex.
Wrecking Ball
Wrecking Ball er et musikkalbum med Bruce Springsteen, utgitt den 2. mars 2012. Albumet er produsert av Springsteen og Ron Aniello.
Croydon
Navnet
En annen teori er at det kommer fra gammelfransk croie dune, som betyr «Kalkås», ettersom den ligger i den nordlige enden av de kalkrike høydene North Downs.
Geografi
Croydon ligger omkring 16 km sør for London sentrum, ved et av stedene hvor elven Wandle har sitt utspring. Rett sør for byen er en åpning i North Downs, som mye av transporten mellom London og sørkysten går gjennom. Den gamle veien mellom London og Brighton, A23, gikk gjennom byen tidligere, og er nå lagt på vestsiden for å spare sentrum for trafikk.
Daudi Ballali
Daudi Ballali (født 17. august 1942, død 16. mai 2008) var en tanzaniansk økonom, var sentralbanksjef for Tanzanias bank fra 1998 til januar 2008.
Chorodecta
Levevis
Både larvene og de voksne (imago) billene lever på planter i familien Aquifoliaceae.
Daudi Ballali
I 1998 ble han utnenvt til sentralbanksjef, og overtok da etter Idris Rashidi, som da hadde fullført sin periode. Han ble fjernet fra stillingen i januar 2008, etter at en internasjonal revisjon avslørte at sentralbanken hadde foretatt uregelmessige utbetalinger av 116,5 millioner amerikanske dollar. Han reiste til USA for medisinsk behandling i etterkant av denne avsløringen, men ble anklaget for å rømme fra situasonen. Imidlertid døde han under oppholdet i USA. Ballalis død har vært omdiskutert, og så sent som november 2011 måtte regjeringen bekrefte hans død, etter spørsmål fra et parlamentsmedlem.
Falklandskrigen
Falklandskrigen var en ti uker lang krig mellom Argentina og Storbritannia over Falklandsøyene og Sør-Georgia og Sør-Sandwichøyene i Sør-Atlanteren. Krigen brøt ut 2. april 1982 da Argentina invaderte og okkuperte Falklandsøyene og dagen etter Sør-Georgia og Sør-Sandwichøyene i et forsøk på å overta suvereniteten de lenge hadde hevdet over øyene. Den 5. april sendte den britiske regjeringen en marinestyrke for å bekjempe den argentinske invasjonsstyrken. Konflikten pågikk i 74 dager og endte med at Argentina overga seg 14. juni 1982 og britene gjenvant kontrollen over øyene. Total omkom 649 argentinere, 255 briter og tre sivile falklendere i løpet av kamphandlingene.
Chorodecta
Utbredelse
Slekten er utbredt i den neotropiske økosonen (Colombia, Fransk Guyana, Peru, Bolivia).
Finland under EM i friidrett 2010
Finland deltok med 39 utøvere i EM i friidrett 2010 som ble arrangert 27.juli–1. august 2010 i Barcelona. Utøvere fra Finland tok en medalje i mesterskapet.
Falklandskrigen
Konflikten utgjorde et foreløpig klimaks i den langvarige striden over herredømmet over øyene. Argentina hevdet, og hevder fremdeles, at øyene tilhører dem, og de argentinske myndighetene beskrev derfor militæraksjonen som en gjenerobring av sitt eget territorium. Britiske myndigheter så på handlingen som en invasjon av et territorium som hadde vært en kronkoloni siden 1841. Falklenderne, som har hatt tilhold på øyene siden tidlig på 1800-tallet, er hovedsakelig etterkommere av britiske kolonister og støtter britisk suverenitet. Ingen av partene erklærte offisielt krig og fiendtlighetene var nesten utelukkende begrenset til de omstridte territoriene og havområdet rundt.
De diplomatiske forbindelsene mellom Storbritannia og Argentina ble gjenopptatt i 1989 etter et møte i Madrid der regjeringene fra de to landene utstedte en felles erklæring. Ingen av statene ga eksplisitt uttrykk for noen endring i sitt syn på suverenitetsspørsmålet. I 1994 grunnlovsfestet Argentina sitt krav på territoriene.
Bakgrunn
Suvereniteten over Falklandsøyene har i lang tid vært omstridt. Øyene lå så avsides til at de forble nærmest uinteressante for europeiske stormakter inntil Louis-Antoine de Bougainville etablerte en fransk utpost ved Port Louis på Øst-Falkland i 1764. Allerede året etter utforsket John Byron Saunders Island i vest, uvitende om den franske tilstedeværelsen i øst. Han gjorde krav på øyene for Storbritannia, og året etter ble en britisk base etablert i Port Egmont på Saunders Island. I 1767 overtok spanjoler de Bougainvilles bosetning etter at Frankrike hadde akseptert Spanias krav på øygruppen året før.
I 1770 ble britene fjernet ved spansk militærmakt. Storbritannia forberedte seg på krig mot Spania, som søkte fransk støtte. Frankrike var imidlertid tilbakeholdne, og spanjolene og britene ble enige om å sette spørsmålet om suverenitet til side. I 1771 fikk britene gjenopprette sin base i Port Egmont, men forlot Falklandsøyene i 1776 som et resultat av økonomisk press i forbindelse med den amerikanske uavhengighetskrigen.
Spania styrte øyene fra Buenos Aires frem til 1811, da de trakk seg tilbake grunnet frykten for krig mot Storbritannia og den nyvunnede uavhengigheten for de spanske koloniene i Sør-Amerika. I 1829 utnevnte argentinerne den franske forretningsmannen Luis Vernet til guvernør på øyene for å kolonisere dem. I januar 1833 returnerte britiske styrker og informerte den argentinske kommandanten at de hadde til hensikt å sikre britisk suverenitet. Nybyggerne fikk tillatelse til å bli værende, og senere samme år stadfestet britene at Vernet kunne opprettholde sin handelsvirksomhet dersom den ikke var til hinder for britisk kontroll. Argentina har siden da fremsatt territorialkrav på øyene.
Royal Navy etablerte Port Stanley, og øyene ble et strategisk punkt for skipstrafikken rundt Kapp Horn. Under første verdenskrig ble slaget ved Falklandsøyene utkjempet utenfor Port Stanley, der en britisk flåtestyrke overrumplet og beseiret en tysk krysserskvadron. Under andre verdenskrig fungerte Port Stanley som base for Royal Navy og støttet skip som deltok i slaget ved Río de la Plata.
Argentina ble et militærdiktatur i 1976 og sto overfor store økonomiske problemer og sivile uroligheter. En blodig seier over den venstreorienterte geriljaen ble oppnådd i 1981. Økonomien var imidlerid i en elendig tilstand med inflasjon på opp mot 140 % da general Leopoldo Galtieri kom til makten i desember 1981.
Opptakten til konflikten
I perioden som ledet opp mot krigen – og spesielt etter overføringen av makt mellom de militære diktatorene, general Jorge Rafael Videla og general Roberto Eduardo Viola, i slutten av mars 1982 – hadde Argentina en kraftig økonomisk konjunkturnedgang og det var store indre uroligheter på grunn av opposisjon mot militærjuntaen, som hadde styrt landet siden 1976. I desember 1981 ble det nok en endring i militærregimet med en ny junta ledet av general Leopoldo Galtieri (fungerende president), brigader Basilio Lami Dozo og admiral Jorge Anaya. Anaya var hovedarkitekten og pådriver for en militær løsning på det langvarige kravet over øyene, og regnet med at Storbritannia aldri ville svare militært. «» («Dette handlet verken om nasjonal stolthet eller noe som helst annet. Juntaen, fortalte Galtieri meg, regnet aldri med at britene ville reagere. Han trodde den vestlige verden var korrupt. At det britiske folket ikke hadde noe gud, at USA var korrupt ... Jeg ville aldri kunnet overbevise ham om at britene ikke bare ville kjempe tilbake, men også vinne.»)
Ved å velge en militæraksjon håpet Galtieris styre å mobilisere argentinernes langvarige, patriotiske følelser for øyene, og dermed lede den offentlige oppmerksomheten vekk fra landets økonomiske problemer og regimets krenkelser av menneskerettighetene. En militæraksjon ville også understøtte regimets svinnende legitimitet. Avisen La Prensa spekulerte i en stegvis plan som startet med å stanse forsyninger til øyene og kulminerte med direkte aksjoner mot slutten av 1982 dersom FN-forhandlingene ikke førte frem.
Jesus College (Cambridge)
Jesus College ved University of Cambridge ble grunnlagt i 1496 av John Alcock, daværende biskop av Ely. Kollegiet overtok bygningene fra et benediktinsk nonnekloster. Historien forteller at klosteret ble gjort om til et kollegium fordi klosteret hadde fått et rykte for promiskuitet.
Gastrophysa
Gastrophysa er en slekt med biller som tilhører familiegruppen bladbiller (Chrysomelidae).
Falklandskrigen
Opptakten til konflikten
Spenningen mellom de to landene økte i intensitet den 19. mars da en gruppe argentinske skraphandlere (i virkeligheten infiltrert av argentinske marinesoldater) heiste det argentinske flagget på Sør-Georgia, en handling som senere ble sett på som den første offensive aksjonen i konflikten. Som respons ble Royal Navys patruljefartøy HMS «Endurance» sendt fra Stanley til Sør-Georgia. Den argentinske militærjuntaen, som mistenkte at Storbritannia ville forsterke sine styrker i Sør-Atlanteren, ga ordre om at en invasjon av Falklandsøyene skulle fremskyndes til 2. april.
Marek Pakosta
Marek Pakosta (født 21. april 1969) er en tsjekkisk sandvolleyballspiller.
Falklandskrigen
Opptakten til konflikten
Storbritannia ble til å begynne med overrasket av det argentinske angrepet på de søratlantiske øyene, til tross for gjentatte advarsler fra kaptein Nicholas Barker i Royal Navy og flere andre. Barker mente at forsvarsminister John Notts beretning fra 1981 (der Nott beskrev planer om å tilbakekalle «Endurance», den britiske marines eneste tilstedeværelse i Sør-Atlanteren) sendte et signal til argentinerne om at Storbritannia var uvillig til, og snart ville være ute av stand til, å forsvare sine territorier og borgere på Falklandsøyene.
Krigshandlinger
En argentinsk styrke på 800 mann og 20 LVTP7 panservogner invaderte Falklandsøyene 2. april. 1 800 øyboere, 57 soldater fra Royal Marines og 11 sjømenn fra Royal Navy kunne utrette lite mot overmakten.
Gastrophysa
Utseende
Gastrophysa er små biller, vanligvis under 10 mm lange, oftest svært blanke med utpreget metallglans. Kroppen er oval som bladbillene ofte er, pronotum tydelige smalere enn dekkvingene, som er litt utvidet bakover. Hos drektige hunner er bakkroppen kraftig oppsvulmet.
Jesus College (Cambridge)
Lærestedets fullstendige navn er «The College of the Blessed Virgin Mary, Saint John the Evangelist and the glorious Virgin Saint Radegund, near Cambridge». Kortformen, Jesus College, kommer fra navnet på kapellet, Jesus Chapel. Kapellet ble grunnlagt på begynnelsen av 1000-tallet, og er den eldste universitetsbygningen i Cambridge som fremdeles er i bruk.
Gastrophysa
Levevis
Både larvene og de voksne (imago) billene lever av å spise blad på næringsplanten, som ofte er urter i syrefamilien.
Systematisk inndeling med noen arter
Oversikten har med noen av artene, samt alle de europeiske. I Europa er det registret seks arter, inklusiv eventuelle undrearter
Joe Tortolano
Joseph "Joe" Tortolano (født 6. april 1966) er en pensjonert skotsk, profesjonell fotballspiller med italienske aner, som spilte i England, Skottland og på Island, og fikk over 300 ligakamper for syv forskjellige klubber.
Klubbkarriere
Tortolano ble født i Stirling og begynte sin ungdomslagkarrierer i England med West Bromwich Albion. Han ble imidlertid ikke tilbudt noen profesjonell kontrakt der, og derfor vendte han tilbake til Skottland og signerte for Hibernian i 1985. Tortolano spilte for Hibernian til 1996, og fikk over 200 ligakamper for klubben, før han spilte en kort periode for Falkirk og Clyde. Tortolano flyttet deretter til Island, og spilte én sesong for KR, før han returnerte til Skottland for å spille for Stirling Albion og East Stirlingshire. Tortolano la støvlene på hylla i 2001, og sluttet seg til Cowdenbeaths trenerstab.
Da han spilte for Hibs i Gordon Raes testimonialkamp mot Manchester United i oktober 1988, ble Tortolano utvist for en dårlig timet takling mot Gordon Strachan.
Landslagskarriere
Tortolano representerte Skottland på U21-landslagsnivå, men spilte aldri for det skotske A-landslaget.
Jesus College (Cambridge)
Kollegiet er også kjent for uteområdene, som er annerledes og mye større enn Cambridges øvrige kollegier. Jesus College betraktes som et av de vakreste kollegiene i Cambridge, men tiltrekker seg langt færre turister enn flesteparten av de øvrige, fordi det ligger litt lenger unna sentrum.
Falklandskrigen
Krigshandlinger
Allerede 3. april vedtok FN et krav om at argentinske tropper skulle trekke seg ut og stoppe alle fiendtligheter. Argentina nektet, og dermed valgte den daværende britiske statsminister Margaret Thatcher å gå til krig.